בדיקת ינשוף - סרוב, סרוב לבדיקת ינשוף
ישנן למעשה שתי בדיקות, האחת היא בדיקת נשיפה (המוזכרת לעיל) והשנייה היא בדיקת דם. לעניין בדיקת נשיפה: לשוטר מותר לעצור אותנו ללא כל סיבה לעשות בדיקת נשיפה. גם ללא חשד שאנחנו שיכורים. זהו למעשה חריג לכלל שאומר שלשוטר מותר לעכב אדם לבדיקה רק אם יש לו חשד סביר. אולם לצורך בדיקת נשיפה, ולצורך כך בלבד, המחוקק מאפשר לשוטר לעצור אותנו גם ללא חשד. לעניין בדיקת דם- שוטר רשאי לדרוש בדיקת דם אם התרחשה תאונת דרכים או אם נתעורר בלבו חשד כי הנהג שלפניו נוהג בשכרות.
המשמעות היא שנהג המסרב לבדיקה, רואים בו כאילו נהג בשכרות והוא צפוי לעונשים הקבועים בס´ 39 לפקודת התעבורה, דהיינו, שנתיים פסילת רשיון מינימום, קנס ושלילת רשיון הנהיגה.
למרות כל האמור,במקרה ונעצרתם לבדיקת נשיפה ומאשימים אתכם בסרוב להבדק זה לא סוף הסיפור מבחינתכם. יש תקווה משפטית. הסיבה לכך היא שהמחוקק רצה להמנע ממצב בו נהגים לא הבינו את משמעות דרישת השוטרים לביצוע בדיקת הנשיפה ולכן קבע דרישה מיוחדת מהשוטרים. דרישה פרטנית לגבי הדרך שהם צריכים לנהוג כאשר הם דורשים בדיקת נשיפה. או כדברי החוק: "שוטר הדורש מנוהג רכב או מממונה על הרכב לתת לו דגימת נשיפה, דגימת שתן או דגימת דם, לפי הוראות סעיף זה, יודיע לו את מטרת נטילת הדגימה, יבקש את הסכמתו, ויסביר לו את המשמעות המשפטית של סירוב לתת דגימה, כאמור בסעיף 64ד."
אם כן, המשטרה מחוייבת להסביר לנו שמותר לנו לסרב לבצע בדיקה אבל אם אנחנו לא מסכימים אנחנו צפויים להיות בחזקת שיכורים ואת המשמעויות החוקיות שיש לכך. בצורה ברורה, בשפה מובנת ובאופן שאינו משתמע לשני פנים.
אם המשטרה הייתה נוהגת כך, כל נהג בר דעת היה מסכים לכל בדיקה, שכן סרוב משמעו פסילה צפויה של רשיון הנהיגה למשך שנתיים באופן וודאי. מכאן שאתם צריכים שמומחים בתחום יבדקו בקפדנות האם השוטרים הקפידו על מילוי הוראות החוק. תוכלו להיוועץ בנו דרך צור קשר וללמוד באופן פרטני לגבי המקרה שלכם, האם השוטרים הסבירו לכם כראוי את הנדרש, האם מולאו הדוחו"ת המתאימים וכו´...
ישנן מספר סיבות בגינן ניתן לסרב לבדיקת אלכוהול
השינוי העיקרי בחקיקה שהוביל למעשה לשימוש במכשיר ה"ינשוף" כאמצעי כמעט בלעדי המשמש להרשעת נהיגים בעבירת הנהיגה בשכרות החל בתאריך ה-15.12.05 (תיקון מס´ 72 לפקודת התעבורה). המצב המשפטי שקדם ליום זה, היה כזה שבתי המשפט יכלו להרשיע נהגים בנהיגה בשכרות על סמך התרשמות כללית/חיצונית של שוטרים או אזרחים שבאו במגע עם הנאשם, ועל סמך אותה התרשמות כללית היו נהגים מורשעים בנהיגה בשכרות.
עבירת נהיגה בשכרות היא אחת ההעבירות החמורות
מיום שתוקנה פקודת התעבורה ובמקום שבו קיים מכשיר לבדיקת אלכוהול מסוג DRAGER ALCOTEST 7110 MKIII IL, הידוע יותר בכינוי "ינשוף", הופכת בדיקת המאפיינים ללא רלוונטית. גם כשאתם עומדים בכל הקריטריונים זה עדיין לא אומר שלא תורשעו בנהיגה בשכרות. אם מכשיר הינשוף מורה כי אתם שיכורים על אף שעמדתם במבחנים של "בדיקת המאפיינים" (שאגב גם הבדיקה הזאת אינה מעוגנת בחוק והיא פרי המצאתה של המשטרה), קרי, הערך שיצא לכם בבדיקת האוויר היה יותר מ-240 מיקרוגרם בליטר אוויר נשוף, אתם תואשמו בנהיגה בשכרות, ייקחו לכם את רישיון הנהיגה ואת הרכב ל-30 יום, ואתם צפויים לעמוד לדין כשעונש המינימום הקבוע בחוק הוא שנתיים פסילה בפועל. וזאת בנוסף לקנס כספי משמעותי ופסילה על תנאי.
הפרקטיקה מלמדת כי המכשיר העיקרי ואולי אף היחיד כיום שבו מבססת התביעה במדינת ישראל את כתבי האישום בגין נהיגה בשכרות הוא מכשיר "הינשוף" (שוב, בסייג של בדיקת הדם) ומכאן החשיבות שבמאבק שלנו לבדוק אותו באמצעות מומחה בתחום, דבר שעומד להעשות לראשונה בישראל.
גורמים שמשפיעים על תקינות הבדיקה
ישנם גורמים בעיתיים העלולים להשפיע על תקינות הבדיקה, כדוגמת משך הזמן שעבר מהרגע ששתיתם, דרך כיול המכשיר ע"י המשטרה, באם עישנתם לפני הבדיקה, באם היה דבר מאכל בפיכם (סוכריות מסוגים שונים) וכו´. המחוקק "שותק" לגבי העניין הזה ולכן המשטרה "המציאה" תקנות פנמיות המורות לשוטר שעורך את בדיקת הנשיפה כי עליו לוודא שלא אכלתם, שתיתם, או הקאתם למשך פרק זמן של 15 דקות, ולעניין עישון נקבע כי יש להמתין 5 דקות.
חשוב לציין, כי לא רק שהמשטרה המציאה הוראות משלה שאינן מבוססות על החוק, היא הגדילה לעשות, והנסיון שלי מלמד שהשוטרים בהרבה מקרים אינם מקפידים על משך הזמן שצריך להמתין עד ביצוע הבדיקה לפי מה שהמשטרה עצמה קבעה לשוטריה.
ואין לתת לאיש לגרום לנו לסטות מהדבר העקרי יותר מכל, אין אנו בעד נהגים שיכורים המסכנים את יקירנו. חשוב לציין, כי האמור אינו בא במטרה לעודד נהיגה תחת השפעת משקאות אלכוהולים, המאבק הוא נגד הפעולות הלא חוקיות שהמשטרה נוקטת ואשר מובילה להרשעה של נהגים חפים מפשע, וזאת במטרה לתקן את החוק הדרוש תיקון כך שרק אלו שנהגו בשכרות יורשעו, ובאותו האופן יאפשר לנו כלים לדעת מתי מותר לנו לשתות ומתי לא.